CELEX: 31988R1515
Language: el
Date: 1988-05-31
Title: Κανονισμός (ΕΟΚ) αριθ. 1515/88 της Επιτροπής της 31ης Μαΐου 1988 για τροποποίηση του κανονισμού (ΕΟΚ) αριθ. 346/88 για τη θέσπιση ειδικών μέτρων επιτηρήσεως κατά την εισαγωγή επιτραπέζιων μήλων από τρίτες χώρες

Avis juridique important

|

31988R1515

Κανονισμός (ΕΟΚ) αριθ. 1515/88 της Επιτροπής της 31ης Μαΐου 1988 για τροποποίηση του κανονισμού (ΕΟΚ) αριθ. 346/88 για τη θέσπιση ειδικών μέτρων επιτηρήσεως κατά την εισαγωγή επιτραπέζιων μήλων από τρίτες χώρες  

Επίσημη Εφημερίδα αριθ. L 135 της 01/06/1988 σ. 0052 - 0052

***** ΚΑΝΟΝΙΣΜΟΣ (ΕΟΚ) αριθ. 1515/88 ΤΗΣ ΕΠΙΤΡΟΠΗΣ  της 31ης Μαΐου 1988  για τροποποίηση του κανονισμού (ΕΟΚ) αριθ. 346/88 για τη θέσπιση ειδικών μέτρων επιτηρήσεως κατά την εισαγωγή επιτραπέζιων μήλων από τρίτες χώρες  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1117/88 (2), και ιδίως το άρθρο 29 παράγραφος 2,  Εκτιμώντας:  ότι ο κανονισμός (ΕΟΚ) αριθ. 2707/72 του Συμβουλίου (3) καθορίζει τους όρους εφαρμογής των μέτρων διασφάλισης στον τομέα των οπωροκηπευτικών·  ότι ο κανονισμός (ΕΟΚ) αριθ. 346/88 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 1155/88 (5), προβλέπει ειδικά μέτρα εποπτείας κατά την εισαγωγή επιτραπέζιων μήλων από τρίτες χώρες με τη μορφή συστήματος πιστοποιητικών εισαγωγής·  ότι ο κανονισμός (ΕΟΚ) αριθ. 1040/88 της Επιτροπής (6) καθορίζει τις εισαγόμενες ποσότητες επιτραπέζιων μήλων που κατάγονται από τρίτες χώρες εξαγωγής, βάσει του παραδοσιακού όγκου των εξαγωγών καθεμιάς από αυτές τις τρίτες χώρες προς την Κοινότητα· ότι, για να εφαρμοστεί με τους καλύτερους όρους αυτή η δίκαια κατανομή, είναι αναγκαίο να προβλεφθεί ότι τα πιστοποιητικά που εκδίδονται ισχύουν για την εισαγωγή των προϊόντων που προέρχονται από τη χώρα καταγωγής και να τροποποιηθεί ανάλογα ο κανονισμός (ΕΟΚ) αριθ. 346/88· ότι πρέπει να θεσπιστούν συμπληρωματικές λεπτομέρειες για να εξασφαλισθεί ότι δεν θα υπάρχει υπέρβαση των ποσοτήτων που έχουν καθοριστεί,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 346/88 τροποποιείται ως εξής:  1. Στο άρθρο 2 παράγραφος 2, η πρώτη περίπτωση αντικαθίσταται από το ακόλουθο κείμενο:  «- Δεν εφαρμόζονται οι διατάξεις του άρθρου 5 παράγραφος 1 τρίτη περίπτωση και του άρθρου 8 παράγραφος 4.»  2. Στο άρθρο 3, η παράγραφος 1 αντικαθίσταται από το ακόλουθο κείμενο:  «1. Η αίτηση για πιστοποιητικό και το πιστοποιητικό πρέπει να αναφέρουν στη θέση 13 τη χώρα προελεύσεως και στη θέση 14 τη χώρα καταγωγής του προϊόντος. Το πιστοποιητικό ισχύει μόνο για τα προϊόντα για τα οποία στις θέσεις 13 και 14 αυτού αναγράφεται η ένδειξη της ίδιας τρίτης χώρας.»  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 31 Μαΐου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 107 της 28. 4. 1988, σ. 1.  (3) ΕΕ αριθ. L 291 της 28. 12. 1972, σ. 3.  (4) ΕΕ αριθ. L 34 της 6. 2. 1988, σ. 21.  (5) ΕΕ αριθ. L 108 της 29. 4. 1988, σ. 75.  (6) ΕΕ αριθ. L 102 της 21. 4. 1988, σ. 23.